حسن حبشى

350px|thumb|اهتم حسن حبشى بتاريخ الحروب الصليبيه

حسن حبشى محمد محمود ( القاهره ، 21 مارس 1915 - القاهره ، 17 يوليه 2005) ، مؤرخ و مترجم و باحث تاريخى مصرى كبير. كان استاذ فى تاريخ العصور الوسطانيه فى جامعة عين شمس فى القاهره كتب و ترجم و حقق عدد كبير من الكتب التاريخيه. بيعتبر من فطاحل المؤرخين المصريين فى العصر الحديث. اتلقب بـ " شيخ المؤءرخين ".

اتولد فى القاهره فى حى السيده زينب سنة 1915 ، و بعد ما خلص دراسته المدرسيه دخل كلية الاداب قسم تاريخ فى جامعة فؤاد الاول و بعد ما أخد الليسانس فى التاريخ اخد الماجيستير سنة 1946 ، و بعدها سافر انجلترا و اخد شهادة الدكتوراه فى فلسفة التاريخ من جامعة لندن (1955). اشتغل " استاذ كرسى " فى التاريخ الاسلامى و الوسيط فى جامعة عين شمس ، و اشتغل ملحق ثقافى فى السفاره المصريه فى باكستان. شارك فى مؤتمرات دوليه كتيره و ساهم فى كتابة الموسوعات التاريخيه.

بالاضافه لمؤلفاته عن العصور الوسطانيه  و الحروب الصليبيه و العصر المملوكى ، بفضل علمه و نبوغه و تمكنه من لغات كتيره منها الانجليزى و الفرنساوى و اللاتينى ترجم كذا كتاب من كتب المصادر التاريخيه المهمه عن فترة الحروب الصليبيه زى كتاب وليام الصورى " تاريخ الاعمال اللى تمت ورا البحار " (ترجمه بعنوان " الحروب الصليبية " ، و الجستا " ( تاريخ الفرنجه و حجاج بيت المقدس ) ، و حوليات جوانفيل عن الحمله الصليبيه السابعه اللى قادها لويس التاسع ضد مصر ، و مذكرات المبعوث الفرنساوى " فلهاردوان " عن الحمله الصليبيه الرابعه ، و مذكرات " روبرت كلارى " ، و كتاب "ألكسياد " اللى كتبته المؤرخه البيزنطيه الاميره انا كومنينا. الدكتور حبشىاشتغل مان تحقيقات كتيره لكتب مؤرخين العصور الوسطانيه .

اخد جوايز كتيره من مصر و من بلاد تانيه و كان عضو فى لجنةالتاريخ بالمجلس الاعلى للثقافه.

 مؤلفاته 
تصغير|غِلاف كتاب نور الدين والصليبيون.
 نورالدين والصليبيين
 قرون الهجرة
 الشرق العربى بين شقى الرحي
 زنجبار
 سرايا الرسول
 تطور الجريمة و أساليب التعذيب فى التاريخ
 كتب ترجمها 
 الحروب الصليبية لوليم الصوري
 كتابات تاريخ الامبراطورية العثمانية الاجتماعى والاقتصادى بين 1300 و 1914
 أهل الذمة فى الاسلام ا.س. ترتون

 كتب حققها 
 نزهة النفوس والأبدان فى تواريخ الزمان لابن الصيرفي
 انباء الغمر بأنباء العمر. لأبى الفضل أحمد بن على بن حجر العسقلانى المتوفى 852هـ.
 انباء الهصر بأنباء العصر. على بن داوود الجوهرى الصَّيرَفي، ط. 2، القاهرة: الهيئة المصريَّة العامّة للكتاب، 2002.
 مضمار الحقائق وسر الخلائق لابن شاهنشاه.
 حوليات دمشقية لمجهول.
 عنوان الزمان فى تراجم الشيوخ والأقران للبقاعي.
 عنوان العنوان للبقاعي.

 مصادر 
 عبد العظيم رمضان (د) ، مقدمة تاريخ المصريين ، الحروب الصليبية ، ترجمة د. حسن حبشى ( الجزء 4) ، الهيئة المصرية العامه للكتاب ، القاهرة 1995.

تصنيف:مواليد 1915
تصنيف:وفيات 2005
تصنيف:كتاب مصريين
تصنيف:مؤرخين مصريين
تصنيف:مؤرخين للحروب الصليبيه
تصنيف:متعلمين فى جامعة القاهره